Sultan Ibrahim ibni Sultan Abu Bakar

**Sultan Sir Ibrahim Al-Masyhur ibni Sultan Sir Abu Bakar Al-Khalil Ibrahim Shah**  ( ; 17 September 1873 – 8 Mei 1959) ialah Sultan Johor Moden ke-2 dari tahun 1895 hingga tahun 1959.

Pada 23 Mei 1891, baginda dilantik sebagai Tunku Mahkota Johor di Istana Besar, Johor Bahru. Baginda menaiki takhta Kesultanan Johor Moden pada 4 Jun 1895 selepas kemangkatan ayahandanya, Sultan Abu Bakar. Baginda dimasyhurkan sebagai Sultan Johor pada 7 September 1895 dan dimahkotakan pada 2 November 1895.

## Keputeraan
Baginda diputerakan sebagai Tunku Ibrahim Iskandar di Istana Bidadari, Serangoon, Singapura, Sultan Ibrahim merupakan anakanda tunggal kepada Sultan Abu Bakar Daeng Ibrahim dan Inche Zubaidah binti Abdullah Inche Besar (isteri kedua Sultan Abu Bakar). Zubaidah atau nama lahirnya Cecelia Lange merupakan seorang berdarah kacukan Bali-Cina-Denmark, Zubaidah merupakan anak kepada Mads Johansen Lange, seorang saudagar asal Denmark yang berniaga di pulau Bali, Hindia Timur Belanda.

Baginda belajar di bawah guru peribadi yang mengajarkan pendidikan Inggeris sejak kecil. Baginda diberi perhatian penuh sebagai bakal pengganti Sultan dan ketika menjadi Putera Mahkota pada usia 17 tahun, beliau pergi ke Eropah buat julung kalinya pada Jun 1890. Baginda melawat Jerman, Switzerland, Perancis dan England.

## Pemerintahan

Sultan Ibrahim meneruskan usaha ayahandanya dan mengekalkan kebebasan dan kedaulatan Johor. Oleh sebab baginda tidak mahu dijajah oleh pihak British, baginda melakukan pelbagai perubahan dan pindaan terhadap perlembagaannya pada tahun 1895. Kerumitan pentadbiran kewangan negeri Johor dan kebarangkalian meletusnya perang besar di Eropah (Perang Dunia Pertama) menimbulkan kerisauan dan perasaan gelisah di kalangan pentadbir British. Mereka mendesak Sultan Sir Ibrahim untuk menerima Penasihat Inggeris untuk membantu mentadbir negeri Johor. Sultan Sir Ibrahim pada hakikatnya kehilangan kebebasan mentadbir negeri Johor. Sebagai balasan, Pentadbiran Negeri-Negeri Selat (British) bersetuju kepada penubuhan satu pasukan Askar Timbalan Setia yang berikrar taat setia kepada Sultan Johor. Askar Timbalan Setia boleh dilihat sebagai tentera peribadi Sultan Johor. 
 
Melalui pindaan pada tahun 1914, Sultan Ibrahim telah membenarkan orang asing bukan rakyat Johor, termasuk rakyat British, menjadi ahli dalam Majlis Mesyuarat Negeri. Seterusnya pada tahun itu juga, Sultan Ibrahim menerima seorang Penasihat Am British. Tugasnya adalah menasihati baginda dalam bidang pentadbiran dan pemerintahan negeri Johor. Walau bagaimanapun, Penasihat Am tidak mempunyai kuasa seperti kuasa Residen dan Penasihat British di negeri-negeri Melayu yang lain, dan nasihatnya tidaklah semestinya dituruti oleh baginda. Pindaan ini telah menambahkan penguasaan British ke atas Johor secara tidak langsung.

## Jasa dan sumbangan

* Pembinaan hospital serta pejabat kerajaan.
* Menaungi badan pakatan Bahasa Melayu (Pakatan Bahasa Persuratan Buku Di-Raja Johor)
* Meneruskan pembinaan Masjid Abu Bakar yang diusahakan ayahandanya, Sultan Abu Bakar
* Lagu rasmi Johor, 'Lagu Selamat Johor' ciptaan M Galistan (seorang pemuzik dan jurulatih pancaragam) wajib dinyanyikan murid sekolah di negeri itu

## Pelayaran dan pengembaraan

Bagi memperluaskan pengetahuannya, baginda sering ke Eropah khususnya ke England dan beberapa negara lain. pada 12 Mac 1934, beliau mengelilingi dunia diiringi Sultanah Helen dan Setiausaha Sulitnya, Kapten Sheikh Abdullah Yahya.

Rombongan bertolak dari Singapura menaiki kapal Jepun, Fujiyama Maru menuju ke Jepun, kemudian singgah di Hong Kong dan Shanghai, China. Ketika di Jepun, Maharaja Jepun menganugerahkan baginda 'First Class Grand Cordon of the Order of Rising Sun' sebagai tanda perkenalan dan persahabatan.

Sultan Ibrahim meneruskan pelayaran menaiki kapal Chinchba Maru dari Yokohama menuju ke Honolulu, seterusnya ke Hollywood di San Francisco. Dari Los Angeles, baginda ke Chicago, kemudian ke Washington (Melawat Rumah Putih) dan ke New York.

Dari Amerika Utara, baginda kemudiannya ke England, United Kingdom atas jemputan baginda King George V dan Queen Mary.

Baginda turut melawat India, Australia, Indo-China, Thailand dan Kemboja.

## Keluarga
Baginda berkahwin sebanyak enam kali iaitu dengan:
# Sultanah Maimunah binti Almarhum Ungku Abdul Majid I (sepupu baginda di mana Ungku Abdul Majid merupakan adik Almarhum Sultan Abu Bakar) (15 November 1875 - 2 September 1908): dikahwinkan di Istana Tyersall, Singapura pada 5 Oktober 1892, Ungku Maimunah ialah anak perempuan Ungku Abdul Majid ibni Almarhum Raja Temenggong Seri Maharaja Tun Daeng Ibrahim Beliau dimahkotakan sebagai Sultanah Johor pada 2 November 1895, tetapi mangkat dengan awal pada umur 33. 
# Sultanah Rogayah (4 September 1880 - 8 Mac 1926): Beliau dimahkotakan sebagai Sultanah Johor pada 30 Ogos 1920.
# Enche' Hasnah binti Dato' Ja'afar :  Menteri Besar Johor yang pertama, dan adik kepada Dato Onn bin Ja'afar.
# Ungku Intan binti Almarhum Ungku Ahmad: Berkahwin pada tahun 1926, Ungku Intan ialah anak perempuan Ungku Ahmad bin Almarhum Ungku Muhammad.
# Sultanah Helen binti Abdullah (née Helen Bartholomew Wilson) (21 Disember 1888 - 13 Ogos 1978): Dilahirkan di Glasgow, Scotland, United Kingdom, Helen Bartholomew Wilson berkahwin dengan Sultan di Woking, Surrey, England, United Kingdom pada 16 Oktober 1931 dan bercerai pada 31 Disember 1938. Bartholomew ialah janda kepada William Brockie Wilson, Esq., dan Sultan Ibrahim merupakan suaminya yang kedua. Beliau dimahkotakan sebagai Sultanah Johor di Istana Besar, Johor Bahru, pada 18 November 1931.
# Sultanah Fawzia binti Abdullah (née Marcella Mendl) (7 November 1915 - 1 Jun 1983): Dilahirkan di negara Jerman. Marcella Mendl ialah anak perempuan Edgar Mendel dari Romania. Berkahwin di London, England, United Kingdom pada 6 November 1941, beliau dimahkotakan sebagai Sultanah Johor pada 18 September 1956.

Baginda mempunyai empat orang anakanda lelaki dan seorang anakanda perempuan. Anakanda-anakanda lelakinya adalah seperti berikut:
# Tunku Muhammad Khalid ibni Almarhum Sultan Ibrahim Al-Masyhur diputerakan oleh Sultanah Ungku Maimunah:
# Tunku Ismail ibni Almarhum Sultan Ibrahim Al-Masyhur, juga diputerakan oleh Sultanah Ungku Maimunah:
# Tunku Haris Abu Bakar ibni Almarhum Sultan Ibrahim Al-Masyhur, diputerakan oleh Sultanah Rogayah:
# Tunku Ahmad ibni Almarhum Sultan Ibrahim Al-Masyhur, yang diputerakan oleh Che Puan Hasana.
# Tunku Meriam binti Almarhum Sultan Ibrahim Al-Masyhur, yang diputerikan oleh Sultanah Fawzia.

## Kemangkatan
Sultan Ibrahim mangkat pada 8 Mei 1959 di The Grosvenor House Hotel, London, England, United Kingdom dan dimakamkan di Makam Diraja Bukit Mahmoodiah, Johor Bahru, Johor, Persekutuan Tanah Melayu (kini Malaysia).

## Anugerah dan kehormatan

### Johor
Sebagai Sultan Johor (7 September 1895 – 8 Mei 1959):
*  Grand Commander (DK, 23 Mei 1891) and Grand Master (1895) of the Royal Family Order of Johor *([[Darjah Kerabat Johor Yang Amat Dihormati]])*
*  Knight Grand Commander (SPMJ, 23 Mei 1891) and Grand Master (1895) of the Order of the Crown of Johor *([[Darjah Mahkota Johor Yang Amat Mulia]])*

### Tanah Melayu
* 
**  Darjah Utama Seri Mahkota Negara (DMN, 31 Ogos 1958)
* 
**  Darjah Kerabat Yang Amat Di-Hormati (Al-Yunusi) (DK, 9 Oktober 1953)

### Antarabangsa
* :
**  Darjah St Michael dan St George (GCMG, 1 Januari 1916 – KCMG, 22 Jun 1897)
**  Pingat Jubli Intan Ratu Victoria – 1897
**  Pingat Kemahkotaan Raja Edward VII – 1902
**  Pingat Kemahkotaan Raja George V – 1911
**  Darjah Empayar British (GBE, 3 Jun 1935 – KBE, 1 Januari 1918)
**  Pingat Jubli Perak Raja George V – 1935
**  Pingat Kemahkotaan Raja George VI – 1937
**  Pingat Kemahkotaan Ratu Elizabeth II – 1953
*
**  Darjah Imperial Osman (Nishan-i-Osmanieh), 1st Class – 1898
*
**  Darjah Mahkota – 1920
*
**  Darjah Gajah Putih – 1924
** Darjah Mahkota Siam
*
**  Darjah Diraja Kemboja – 1933
*
**  Darjah Naga Annam – 1933
*
**  Darjah Matahari Terbit – 1934
* : Darjah Mahkota Itali – 1938
*
**  Darjah Bintang Gemilang Zanzibar

## Rujukan

## Pautan luar
* Wangsa Bendahara